CELEX: 32005D0472
Language: sl
Date: 2005-06-24 00:00:00
Title: 2005/472/ES: Sklep Komisije z dne 24. junija 2005 o financiranju študij, presoje vplivov in ocen na področju varnosti hrane, zdravja in dobrega počutja živali ter zootehnike

28.6.2005   
            
            
               SL
            
            
               Uradni list Evropske unije
            
            
               L 166/12
            
         
      SKLEP KOMISIJE
   
   z dne 24. junija 2005
   o financiranju študij, presoje vplivov in ocen na področju varnosti hrane, zdravja in dobrega počutja živali ter zootehnike
   (2005/472/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 20 Odločbe,
   ob upoštevanju naslednjega:
   
               (1)
            
            
               V skladu z Odločbo 90/424/EGS mora Skupnost pripraviti tehnične in znanstvene ukrepe, potrebne za razvoj veterinarske zakonodaje Skupnosti in razvoj izobraževanja ali usposabljanja na področju veterine, ali pri tem pomagati državam članicam.
            
         
               (2)
            
            
               Študije, presoje vplivov, pa tudi sistematične in pravočasne ocene njenih odhodkovnih programov so prednostna naloga Komisije kot sredstvo za utemeljevanje upravljanja namenskih sredstev in kot način spodbujanja kulture, ki se na vseh ravneh organizacije uči iz izkušenj, zlasti v okviru večjega poudarka na upravljanju, ki je usmerjeno v rezultate.
            
         
               (3)
            
            
               Za izvedbo teh nalog je bil po odprtem postopku v zadnji četrtini leta 2004 izveden poziv k oddaji predlogov za sklenitev okvirne pogodbe o oceni, ki bo pokrivala področja varnosti hrane, zdravja in dobrega počutja živali ter zootehnike.
            
         
               (4)
            
            
               Ta okvirna pogodba naj bi po pričakovanjih zagotovila zelo kvalitetne, pravočasne in ustrezne podatke, na katerih bodo temeljili postopki odločanja Skupnosti.
            
         
               (5)
            
            
               Vse posamezne naloge bodo se bodo izvajale na podlagi posebnih pogodb. Te pogodbe bosta podpisala Komisija ter izbrani izvajalec, določen v okvirni pogodbi.
            
         
               (6)
            
            
               Ukrep, predviden s tem sklepom, je v skladu z mnenjem Stalnega odbora za prehranjevalno verigo in zdravje živali –
            
         SKLENILA:
   Edini člen
   Ukrepi, opisani v Prilogi k temu sklepu, so odobreni z namenom njihovega financiranja.
   
      V Bruslju, 24. junija 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 224, 18.8.1990, str. 19. Uredba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      PRILOGA
      Področje: varnost hrane, zdravje in dobro počutje živali ter zootehnika.
      Pravna podlaga: Odločba Sveta 90/424/EGS z dne 26. junija 1990 o odhodkih na področju veterine.
      Zadolžitve: 
      
                  —
               
               
                  različne vrste študij in drugih storitev v podporo oblikovanju in pripravi predlogov Komisije,
               
            
                  —
               
               
                  predhodna vrednotenja/presoje vplivov,
               
            
                  —
               
               
                  vmesne in naknadne ocene.
               
            Ocena politike Skupnosti na področju zdravstvenega varstva živali (CAHP) 1995–2004 in možnih usmeritev politike v bodoče (vključno z modelom financiranja tveganja za epidemije med živino) je določena za prednostno nalogo v letu 2005.
      Dodeljena proračunska sredstva za leto 2005: 
      
                  —
               
               
                  17 04 02 – Drugi ukrepi na področju veterine, dobrega počutja živali in javnega zdravja: 500 000 EUR
               
            
                  —
               
               
                  17 01 04 04 – Pilotna študija: model financiranja tveganja za epidemije med živino – odhodki za upravno poslovodenje: 500 000 EUR.
               
            Proračun: največ 1 000 000 EUR za prvo leto okvirne pogodbe.
      Število predvidenih posebnih ukrepov: približno šest.
      Za vse ukrepe veljajo skupna pravila o javnih naročilih: v tem primeru uporaba obstoječe okvirne pogodbe.